

VI. évf. 19. szám **Húsvét 2. vasárnapja** 2019. április 28.

**Az isteni irgalmasság vasárnapja**

Az Apostoli Penitenciára 2002. június 29-én kelt dekrétuma szerint teljes búcsú nyerhető ezen a napon a szokásos feltételek mellett.

Ma könyörgőnap van a jó termésért, búzaszentelés.

**Az irgalmasság cselekedetei**

**Az irgalmasság testi cselekedetei:**  
1. az éhezőknek ételt adni,  
2. a szomjazóknak italt adni,  
3. a szegényeket ruházni,  
4. az utasoknak szállást adni,  
5. a betegeket és  
6. a börtönben levőket látogatni,  
7. a halottakat eltemetni.  
  
**Az irgalmasság lelki cselekedetei:**  
1. a bűnösöket meginteni,  
2. a tudatlanokat tanítani,  
3. a kételkedőknek jó tanácsot adni,  
4. a szomorúakat vigasztalni,  
5. a bántalmakat békével tűrni,  
6. az ellenünk vétkezőknek megbocsátani,  
7. az élőkért és holtakért imádkozni.

**Százával alapították a cégeket**

Több hónapos előkészítő munkát követően csaptak le a NAV pénzügyi nyomozói a milliárdos költségvetési csalással gyanúsított bűnszervezetre. A bűnbanda családi vállalkozásként űzte tevékenységét, tettükért akár húsz év börtönbüntetésre is számíthatnak.

A bűnszervezet működése alatt több száz gazdasági társaságot hozott létre, és mintegy hétezer főt alkalmazott. A cégek munkaerő-közvetítéssel foglalkoztak, és a munkaerőpiac szinte bármely területére biztosítottak dolgozókat. A munkavállalókat rendben bejelentették, az utánuk fizetendő járulékokat bevallották, de nem fizették meg. Erre úgy kerülhetett sor, hogy az áfabevallásaikban valótlanul visszaigényelhető adót vallottak, melyet átvezetni kértek a bevallott, munkáltatással összefüggő járulékokra.

A nyolcvannégy helyszínt érintő kétnapos kutatássorozatban több mint kétszázan vettek részt, nyomozók, járőrök, revizorok, informatikusok és az NNI Vagyon-visszaszerzési Hivatal munkatársai. Mivel a bűnszervezet irányítóinál agresszív ellenállásra lehetett számítani, ezért hozzájuk a MERKUR bevetési egység kommandósai érkeztek.

A nyomozók negyvenkilenc gyanúsítottat hallgattak ki. A vagyoni kár biztosítására több mint egymilliárd forint értékben foglaltak készpénzt, ingóságokat – ékszer, festmény, kard – és zároltak üzletrészeket, valamint bankszámlákat. Az eljárásban lefoglalt nagy mennyiségű iratot teherautóval szállították el. A bűnszervezet tagjai jelenleg letartóztatásban vannak. A razziáról készült [videófelvétel](https://www.facebook.com/NAVprofil/videos/2212658168833361/?__xts__%5b0%5d=68.ARCoOs24tv-2y5i6-De5JwIInEFGlxMnmPlQJ9P3xn1iSu0aeyPL2XalRodwHOTxBpbeLuCJiWfvL1Ex4yjPgfJ7tbgB8d05Pg5EpmjBtxehXkeuKiassf0Fdzd8gaUY75ZSPV1hooDW9Lf_fmCzlebo5i9_zMy6njSjn3JxmlLlaMQHTW4tMhNBDAkgDf7YVG4hDE2357oXbSYuLUFvOc72WcNMvsyqVNV-p2VTGomrXd_T73gT_T--lAR9U5nLFIQOBSrta_QJMMGeSdr3pH_rzoOBj4r9EgvhpxosRLdDQT5fU4fCBNdg7x_NpHUMq8FTTZuOrY0lpn37lJRC9Ztbc_ieMgdfT2UVVkTYUnn1Zv5j4EChD79x-Bp0&__tn__=H-R) is. Forrás: Nemzeti Adó- és Vámhivatal oldala: <http://www.nav.gov.hu/nav/sajtoszoba/hirek/Szazaval_alapitottak_cegeket.html>

**2018 szeptembere és decembere közt a Berceli Szent Miklós Közösségi Házban lettek elszállásolva azok a munkások, akik munkaerő-kölcsönzéssel a Bercelen elkészült köznyelvben csak „intézetiként” emlegetett házak építési munkáiban részt vettek. A helyiek számára is sokszor felháborító volt a magatartásuk, és csúnyán lelakták a frissen felújított közösségi házat is, így reméltük, hogy a bérleti díjból tudjuk fedezni a helyreállítást. Már a szeptemberi és októberi bérleti díjakkal is késtek. Egyelőre nem erősítették meg, hogy nincs közük a fenti bűnszervezethez, de az tény, hogy a 2018 novemberi és decemberi bérleti díjakat a mai napig sem fizették ki, és számunkra érthetetlen módon még a ruhájukat és a holmijukat is itt hagyták, és azóta sem jelentkeztek az egyházközségi világi elnök és a fővállalkozó megkeresésére sem. 700.000 Ft-al tartoznak a plébániának, ugyanakkor megérkeztek a tavalyi elszámoló számlák, villany- és vízdíjak, így a plébániának jelenleg csaknem 650.000 forintos tartozása áll fenn, így elnézésüket kérjük, hogy az elmúlt napokban a telefonszolgáltatást letiltották. A fővállalkozótól kaptunk ígéretet, hogy az általa visszatartott pénzből rendezésre kerül a tartozásunk, de addig is igen kényelmetlen helyzetbe került a plébánia anyagilag. Így kérjük, hogy az idei egyházadójukat, akik tehetik mielőbb rendezzék. Bercel Község Önkormányzatának 2015 (VIII.27.) rendeleténel 3. sz. melléklete értelmében, aki az egyházadóját a minimális összegben vagyis 4500 Ft rendezi, annak a berceli temetőben ingyenes a sírhelymegváltás, minden más esetben ennek összege sírhelyenként 50.000 Ft. Kérjük ennek szíves figyelembe vételét.**

**HIRDETÉSEK**

Bercelen a 6. csoport takarít.

2019.04.29. H 17:00 Szentmise a Becskei Templomban

18:00 Szentségimádás a Galgagutai Templomban

18:30 Jegyeskurzus a Berceli Plébánián

2019.04.30. K 10:00 Ecclesia Szövetkezet Igazgatósági- és FEB ülés

2019.05.01. Sz 08:30 Szentmise a Berceli Templomban

12:00 Szentmise a Szécsénkei Templomban

2019.05.02. Cs 17:30 Szentségimádás a Berceli Templomban

2019.05.03. P 08:30 Szentmise a Berceli Templomban (EWTN, BonumTV)

2019.05.04. Sz 09:45 Veterán autó találkozó Nógrádkövesden

10:00 Berceli ifi klub

10:00 „Élet a Lélekben” szeminárium a Szent Miklós közösségi házban

15:30 Szentmise a Vanyarci Templomban

17:00 Szentmise a Berceli Templomban + Glózik Lászlóné

**2019.05.05. V 08:30 Szentmise a Berceli Templomban**

**10:30 Szentmise a Becskei Templomban – keresztelkedő exorcizmusa**

**10:30 Igeliturgia a Galgagutai Templomban**

**12:00 Igeliturgia a Nógrádkövesdi Templomban**

**12:00 Szentmise a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005